Grenlandiešu valoda

Grenlandiešu valoda jeb kalāhlisuta (kalaallisut) ir eskimosu—aleutu valodu saimes valoda, kurā runā aptuveni 57 tūkstoši cilvēku. Vairums no tiem dzīvo Grenlandē, bet 2004. gadā aptuveni 13 tūkstoši šīs valodas pratēju dzīvoja Dānijā. Grenlandiešu valoda ir ļoti radniecīga citām inuītu valodām, kurās runā Kanādas ziemeļos dzīvojošie inuīti. Tā ir oficiālā Grenlandes valoda kopš 2009. gada jūnija.

No grenlandiešu valodas ar citu valodu starpniecību latviešu valodā aizgūti tādi vārdi kā iglu (sniega māja), anoraks (silta jaka ar kapuci) un kajaks (augšēji slēgta laiva).

Kategorija:Eskimosu—aleutu valodas
Kategorija:Grenlandes valodas